Yɛltɔɣa'taɣimalisi-Guli

Maŋmaŋ
A ni tooi nyɛla zaɣ' piɛlli bee zaɣ' ʒee
Mani tomi
Bee n-galisa
A yi ŋubima tooi biɛla
Ka n-lee bali nuhanuha ka shinkaafa la
Bihi mini nachimba dii bi bɔri ma
M mini ninkura n-tumda
Dama bɛ mi ni nyɛ so
Sokam mi dirila o maŋa bɛ ni mi o shɛli
Dinzuɣu ka n-ku kɔŋ kpɛma kpalaŋni
Bɛ yi nyii ma di vurila kpai!
Ka lee ŋubirima wurib! wurib!

M bi nyaɣisa ka lee maani yɛla
Shintaŋ yi niŋ
Mani m-be tooni bɔri maligu
Paɣa bɔbu shee 
Ka m-bala na
Nam tibu shee
Ka n-gari zani tooni
Kpɛma nyɛ sana
Kom yi yi ka m-paya
Diɛŋ yɛltɔɣa timsim zaniya
Ka n-gari zani tooni di shɛhira
Yɛlikura malibu ku lɔɣima
Ye shee m-be yoma

Moongu zabima nyuli
N-fuɣirima moosim
N-fuɣirima nyaɣisim
Ka diri o maŋa galisim zuɣu
ka man lihiri o ka lari kurima
Dama n tibigibu bela di ko
Naawuni m-piiri o bundana
Yaa bi tiri pini
Tuma tumbu fiiyo ku ti a
Viɛnnyaɣili din dii yo kalo
Kpaŋmaŋa pa shɛli Wuni pini tibo shee
Naawuni nyuɣirila o ni bɔri so ŋmani
Pa kum ni mali so

Mani guli, m pɔrimi
M bi tiɣira
Ka moori nyina
Di zaa yoli
M mini ninkurigu ŋmanila
Afa mini jiŋlaa

 Kundivihira 

Pubu:Lahabaya zaa
Pubu:Salin' waɣinli